Odabrani košarkaši za all-star utakmicu NBA-a
Ove godine u istočnoj all-star selekciji ne igra nijedan stranac, dok ih u zapadnoj igra čak pet
Sinoć su u New Yorku odabrani košarkaši koji će u all-star utakmici igrati za istočnu i zapadnu konferenciju profesionalne lige NBA.. U prvoj petorci istočne konferencije nalaze se dva igrača Miami Heata – Dwayne Wade i Shaquille O'Neil. Tu su još zvijezda Cleveland Cavaliersa LeBron James, Gilbert Arenas iz Washington Wizarda i Chris Bosh iz Toronto Raptorsa. Debi u all-star selekciji ove godine čine Caron Butler također iz Wizardsa te Dwight Howard iz Orlando Magica. "Povratnici" u istočnu konferenciju su Chauncey Billups iz Detroit Pistonsa, Vince Carter iz New Jersey Netsa, Richard Hamilton, također iz Pistonsa, Jason Kidd iz Netsa i Jeremaine O'Neal iz Indiana Pacersa. U Zapadnoj konferenciji prvu petorku čine Kevin Garnett iz Minnesota Timberwolvesa, Tim Duncan iz San Antonio Spursa, Tracy McGrady, Houston Rockets, Kobe Bryant iz Los Angles Lakersa i Yao Ming, također iz Houston Rocketsa. U zapadnoj konferenciji ove je godini jedini debitant Carlos Boozer iz Utah Jazza. Tu je u nova zvijezda Denver Nuggetsa Allen Iverson, koji je mnogo puta igrao za istočnu all-star selekciju, međutim, ovo mu je prvi nastup u zapadnoj selekciji. Mnogi su ostali začuđeni kad su vidjeli da među prvom petorkom nema nijednog igrača Phoenix Sunsa, unatoč odličnim igrama ove momčadi iz Arizone. Međutim, trojica Sunsa – Steve Nash, Amare Stoudemire i Shawn Marion - nalaze se među rezervama. Među rezervama je i zvijezda Dallas Mavericksa Dirk Nowitzki, kao i Tony Parker iz San Antonio Spursa. Zanimljivo je da ove godine u istočnoj all-star selekciji ne igra nijedan stranac, dok ih u zapadnoj igra čak pet: to su Steve Nash iz Kanade, Dirk Nowitzki iz Njemačke, Tony Parker iz Francuske, Tim Duncan s Djevičanskih otoka i Yao Ming iz Kine. Ukoliko neki od igrača bude povrijeđen do utakmice – koja se igra u Las Vegasu 17.veljače – zamjenu će imenovati povjerenik NBA lige David Stern.